**Napišite esejsko nalogo po danih navodilih.**

**POSEBNEŽI V JURČIČEVEM ROMANU DESETI BRAT**

V prvem slovenskem romanu je Jurčič predstavil kar nekaj posebnežev. Izberite dva in ju označite. Razložite, v kakšnem odnosu sta z ostalimi osebami. Kako se konča njuna življenjska usoda? Ali vi v vsakdanjem življenju poznate kakšno nenavadno osebo? Presodite, kako se ljudje obnašajo do nje. Napišite zaokroženo besedilo, dolgo 400 besed.

**ŽENSKE V TAVČARJEVI VISOŠKI KRONIKI**

Ženske v Tavčarjevi Visoški kroniki so idealizirane. Predstavite Agato, Margareto in Barbaro. Primerjajte, kakšen odnos imajo moških do njih. Pri vsaki izpostavite dogodek, za katerega menite, da zaznamuje njeno življenje. Presodite, kako bi se vi odzvali v podobni življenjski situaciji. Napišite zaokroženo besedilo, dolgo 500 besed.

**OČE IN SIN – odnos, ki bremeni**

Življenjska pot Izidorja Kalana je tesno povezana z življenjem in osebnostjo njegovega očeta Polikarpa. Označite Polikarpa in Izidorja. Predstavite dvojnost Izidorjevega odnosa do očeta; katero lastnost Izidor občuduje pri očetu in se je hkrati boji? Razložite, kateri nasprotni čustvi se bijeta v Izidorju. Presodite, kaj vi menite o njunem odnosu. Kakšen odnos pa imate vi s svojim očetom? Napišite zaokroženo besedilo, dolgo 500 besed. Pazite na zgradbo, slog pisanja in jezik.

**PRIMERJAVA BRATOV**

Predstavite Izidorja in Jurija, zatem ju primerjajte in pri tem izpostavite tako njuna pozitivna kot tudi negativna dejanja. Izpostavite vsaj tri razlike med njima oz. njunima usodama in vsaj eno skupno značilnost obeh književnih likov. Predstavite, kateri od bratov vam je bližje in zakaj. Napišite zaokroženo besedilo, dolgo do 400 besed.

**ROMANTIČNE IN REALISTIČNE PRVINE V ROMANIH VISOŠKA KRONIKA IN DESETI BRAT**

V romanih Visoška kronika in Deseti brat zasledimo romantične in realistične prvine. Iz vsakega romana izpostavite po dve romantični in eno realistično prvino. Razložite jih z dogodkom oziroma z usodami literarnih oseb. Napišite zaokroženo besedilo, dolgo do 400 besed. Pazite na jezikovno pravilnost in slog pisanja.

**PROBLEM VESTI V ROMANU ZLOČIN IN KAZEN**

Težave z vestjo imata v romanu Zločin in kazen tako Raskolnikov kot Svidrigajlov. Označite ju. Primerjajte, kdaj se začne kazen za Raskolnikova in kdaj Svidrigajlova. Predstavite dogodek, ko Dunja ostane sama v sobi s Svidrigajlovom. Utemeljite, kdo in kako odreši Raskolnikova ter kako je z odrešitvijo Svidrigajlova. Kaj vi menite o njunih zločinih? Napišite zaokroženo besedilo, dolgo 500 besed. Pazite na jezikovno pravilnost in slog pisanja.

**MOTIV PRIJATEJSTVA**

Primerjajte značaja Raskolnikova in Razumihina. Razložite, kako doživlja prijatelja Razumihin in kako Raskolnikov. Ali menite, da predstavlja Razumihin kontrastno ozadje zapletenemu značaju Raskolnikova? Katere književne osebe po vašem mnenju še delujejo kot protiigralci Raskolnikova? Napišite zaokroženo besedilo, dolgo 400 besed. Pazite na jezikovno pravilnost in slog pisanja.

**HERODIADA IN SALOMA – negativni osebi?**

Saloma je ena od osrednjih oseb v Wildovi dekadenčni drami, za katero je navdih dobil v Bibliji. Predstavite Salomo in njeno mamo Herodiado. Razložite, kako razumete nasprotje med Salomo in njeno mamo ter Johanaanom. Utemeljite, ali se v drami pri Salomi in njeni materi stopnjuje užaljenost, maščevalnost ali krutost. Presodite, ali sta Saloma in Herodiada negativni osebi. Napišite zaokroženo besedilo, dolgo 400 besed. Pazite na jezikovno pravilnost in slog pisanja.